Hiihdon Suomen-mestaruuskilpailut 1971

**Hiihdon Suomen-mestaruuskilpailut 1971** pidettiin Juvalla 13.–14. helmikuuta, Liedossa 19.–21. helmikuuta ja Rovaniemen Ounasvaaralla 17. huhtikuuta 1971.

## Mitalistit
### Maastohiihto, miehet
#### 15 kilometriä



Kilpailu käytiin perjantaina 19. helmikuuta Liedossa. Kuusamon Karjalainen otti johdon heti alusta asti niin, että maaliin tultaessa ero oli 12 sekuntia. Kisasta olivat poissa Kalevi Oikarainen ja Kalevi Laurila.



#### 30 kilometriä



Lauantaina 13. helmikuuta kisattiin Liedossa SM-kisojen miesten 50 kilometriä. Matkan alkuvaiheessa kärkeä pitivät Vetelin Taipale ja Helsingin poliisi Siitonen. Matkån lähtenyt pikamatkan voittaja Kuusamon Osmo Karjalainen keskeytti kisan jo alkuvaiheessa. Taipale lisäsi johtoaan Siitoseen 20 km:n kohdalla seuraavien ollessa Liimatainen ja Hatunen. Seuraavan 10 kilometrin aikana Liimatainen ja Hatunen ohittivat Siitosen, joka saavutti Taipaletta alle puolen minuutin eroon, mutta viimeisen 10 kilometrin aikana Taipale kasvatti johtonsa ja voittonsa yli neljään minuuttiinLiimataisesta, joka näin voitti Hatusen lähes puolella minuutilla. Muista nousua matkan jälkipuoliskolla tekivät Nilisiän Korhonen ja Elimäen Sipilä, jotka sijoittuivat 4:ksi ja 5:ksi.


#### 4×10 kilometriä, viesti



Sunnuntaina 15. helmikuuta kisattiin Juvalla SM-kisojen miesten 4 x 10 kilometrin viesti. Kuusamon Erä-Veikot jatkoi mestaruusketjuaan ylivoimaisella voitolla, joka oli viides peräkkäinen mestaruus. Ero seuraavaksi tulleeseen kolarilaiseen Sieppijärven Sisuun oli 4,5 minuuttia. Ensimmäisessä vaihdossa Kuusamon Oikarainen otti heti johdon ennen Kuhmon Kivan perinteisesti ensimmäisen osuuden hyvin hiihtäneen Martti I. Määtän ja nuorten Jurvan Urheilijoiden Ossi Kuntolan ja Halsuan Toivon Eljas Nygårdin. Toisella ja kolmannella osuudella Kuusamon Liimatainen ja Määttä lisäsivät edelleen seuransa johtoa. Kolmannella osuudella toiseksi nousi neljänneltä sijalta Sieppijärven nuori Pertti Teurajärvi, jonka seura säilyttikin aina maaliin asti ennen Juvan Urheilijoita. Seuraaville sijoille tulivat entinen viestisuuruus Jämsänkosken Ilves, Ilomantsin Urheilijat ja Kuusamon Erä-Veikkojen II-joukkue.


### Maastohiihto, naiset
#### 5 kilometriä


 
Kilpailu käytiin Juvalla 13.2.1971. Pyhäjärven Pohdin edustajaksi siirtynyt entinen nivalalainen Helena Takalo otti selvän, yli puolen minuutin voiton ennen Suonenjoen Liisa Suihkosta, joka puolestaan voitti reilusti Juvan Marjatta Muttilaisen. Takalon kova kanssakilpailija Marjatta Kajosmaa oli kisan aikaan esikisamatkalla tulevalla Sapporon olympiapaikalla.



#### 10 kilometriä


 
Kilpailu käytiin Liedossa 20.2. Kisassa kaksikko Kajosmaa-Takalo olivat ylivoimainen voittaen kolmatta eli Juvan Muttilaista 40 sekuntia.



#### 3x5 kilometriä, viesti



Sunnuntaina 14. helmikuuta kisattiin Juvalla SM-kisojen naisten 3 x 5 kilometrin viesti. Valtimon Vasaman kaksi ensimmäisträ viestinviejää toivat seuran kahden minuutin johdossa ankkuriosuudelle lähdettäessä. Valtimon Härkin piti johtonsa ottaen näin ensimmäisen Suomen mestaruutensa. 1960-luvun viestimestari Leppävirran Viri otti SM-hopeaa, jonka takana hyvin hiihtänyt Nivalan Urheilijoiden Helena Takalo nosti seuransa 9. sijalta SM-pronssille. Vastaavasti Suonenjoen Vasaman Liisa Suihkonen nosti seuransa 8. sijalta neljänneksi ja Juvan Urheilijoiden Marjatta Muttilainen seuransa 7. sijalta viidenneksi. Kuudes oli kisassa entinen moninkertainen Suomen mestari Lahden Hiihtoseura.


### Mäkihyppy
#### Pieni mäki - K70m



Sunnuntaina 17. huhtikuuta käytiin Liedossa pienen mäen Suomen mestaruuskilpailut. Ounasvaaran Käyhkö otti ensimmäisellä kierroksell johdon sivutessaan mäkiennätystä. Kisan kaksi ensimmäistä olivat Ounasvaaran 20-vuotiaat Käyhkö ja Rautionaho. Heidän jäljessään SM-pronssia otti Puijon 22-vuotias Seppo Bergström.



#### Joukkuekilpailu, K70m


#### Suurmäki - K90m



Kilpailu käytiin Ounasvaaralla 17. huhtikuuta. Alun perin kilpailu piti suorittaa Kuusamon Rukalla, jossa kilpailu jouduttiin kuitenkin perumaan kovan tuulen vuoksi.  Kilapiluja häiritsi puuskittainen tuuli, joka aiheutti lukuisia kaatumisia ja pitkitti kilpailua. Ounasvaaran hyppääjät kotimäessään hallitsivat kisaa, sillä kaksoisvoiton lisäksi 10 parhaan joukkoon nousi neljä muuta ounasvaaralaista. Kisassa Helsingin Hiihtoseuran Kari Tuhkanen sivusi hypyllään mäkiennätystä 91m, mutta eo jaksanut seistä hyppyään loppuun asti.



### Yhdistetty




Yhdistetyn SM-kisat pidettiin Liedossa 19. ja 20. helmikuuta 1971. Rauno Miettinen otti kolmannen Suomen mestaruutensa. Ensimmäisen päivän hiihto-osuudella espoolainen Tom Backman voitti lähes minuutin erolla Lahden Kilpisen ja siitä 15 sekuntia Kokkolan Nuolikivi. Miettinen jäi Nuolikivestä puoli minuuttia. Toisen päivän mäkiosuuden ykkönen oli Suonenjoen Miettinen, joka toi näin ylivoimaisen voiton. Seuraavina mäessä olivat Sarapää ja Kallunki nostaen heidät kuuden parhaan joukkoon. IK Örnen Backmanin SM-mitali oli ruotsinkielisen hiihtoliiton ensimmäinen yhdistetyn mitali sitten vuoden 1928, jolloin Fiskars IF:n Uuno Suomalainen otti Suomen mestaruuden.



## Lähteet
*
*

### Viitteet